Poslodavac koji smatra da se na određeno radno mjesto zbog posebnih uvjeta rada ne mogu zaposliti osobe s invaliditetom i da se isto treba izuzeti iz ukupnog broja radnih mjesta na temelju kojih se utvrđuje kvota, dužan je zatražiti suglasnost Zavoda, uz prethodno pribavljeno mišljenje Hrvatskog zavoda za javno zdravstvo. Radnici zaposleni na radnim mjestima s posebnim uvjetima rada za koje je izdana suglasnost izuzet će se od dana predaje zahtjeva Hrvatskom zavodu za javno zdravstvo. Podaci o broju izuzetih radnika dostavljaju se na obrascu izjave.